ตลาดหุ้นเอเชียเช้านี้สดใส นลท.คาดหวังสหรัฐ-จีนบรรลุข้อตกลงการค้า
ตลาดหุ้นเอเชียเช้านี้สดใส นลท.คาดหวังสหรัฐ-จีนบรรลุข้อตกลงการค้า
ตลาดหุ้นเอเชียเช้านี้สดใส นลท.คาดหวังสหรัฐ-จีนบรรลุข้อตกลงการค้า
20 ก.ย. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขณะที่นักลงทุนจับตาการเจรจาการค้าระหว่างสหรัฐกับจีนในระดับรัฐมนตรีช่วยที่กรุงวอชิงตัน เพื่อปูทางการประชุมระดับรัฐมนตรีในเดือนหน้า ทางด้านประธานาธิบดีโดนัลด์ ทรัมป์เชื่อว่า สหรัฐและจีนอาจบรรลุข้อตกลงทางการค้าในไม่ช้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,130.74 จุด เพิ่มขึ้น 86.29 จุด, +0.39%
ดัชนี SSE Composite ตลาดหุ้นจีนเปิดวันนี้ที่ 3,004.81 จุด เพิ่มขึ้น 5.53 จุด, +0.18%
ดัชนี HSI ตลาดหุ้นฮ่องกงเปิดวันนี้ที่ 26,532.88 จุด เพิ่มขึ้น 63.93 จุด, +0.24%
ดัชนี TAIEX ตลาดหุ้นไต้หวันเปิดวันนี้ที่ 10,908.10 จุด เพิ่มขึ้น 13.40 จุด, +0.12%
ดัชนี KOSPI ตลาดหุ้นเกาหลีใต้เปิดวันนี้ที่ 2,080.86 จุด เพิ่มขึ้น 0.51 จุด, +0.02%
ดัชนี FTSE STI ตลาดหุ้นสิงคโปร์เปิดวันนี้ที่ 3,167.76 จุด เพิ่มขึ้น 8.96 จุด, +0.28%
ดัชนี FBMKLCI ตลาดหุ้นมาเลเซียเปิดวันนี้ที่ 1,597.61 จุด เพิ่มขึ้น 1.33 จุด, +0.08%
ทั้งนี้ แหล่งข่าวระบุว่า เจ้าหน้าที่เจรจาการค้าของจีนจะเดินทางไปยังฟาร์มของสหรัฐเพื่อพบปะกับเกษตรกรสหรัฐที่ได้รับความเดือดร้อนจากการทำสงครามการค้าระหว่างสหรัฐกับจีน
โดยคาดว่าการพบปะดังกล่าวระหว่างเกษตรกรสหรัฐและตัวแทนเจรจาการค้าของจีนจะช่วยสร้างบรรยากาศที่เป็นมิตรระหว่างทั้งสองฝ่าย ซึ่งอาจช่วยให้จีนเปิดตลาดรับสินค้าเกษตรของสหรัฐอีกครั้งหนึ่ง หลังจากที่จีนประกาศระงับการนำเข้าสินค้าเกษตรสหรัฐก่อนหน้านี้